

Jelentkezés EU választási megfigyelőnek

(Maldív Köztársaság)

Az Európai Bizottság közzétette felhívását a Maldív Köztársaságban előreláthatólag **2014. március 22-én** sorra **kerülő parlamenti választásokat** megfigyelő EU missziókban való részvételre (dokumentum mellékelve).Az Európai Bizottság legfeljebb 4 hosszú távú és legfeljebb 6 rövid távú megfigyelő kiküldését tervezi és **tagállamonként** az alábbi összetételű és létszámú megfigyelői kontingens jelölését kéri:

* **1 hosszú távú** megfigyelő (tervezett kiküldetési időszak: 2014. március 8-28.)
* **1 rövid távú** megfigyelő (tervezett kiküldetési időszak: 2014. március 18-25.)

**Az Európai Bizottság fenntartja magának a jogot, hogy a misszió formáját a későbbiekben módosítsa. A kiküldetési időszak ideje szintén a későbbiekben kerül pontosításra.**

Az időpontok változhatnak, az EU Bizottság nagyfokú rugalmasságot vár el a jelentkezőktől.

**Jelentkezési feltételek** (ld. bővebben a mellékelt angol nyelvű dokumentumban):

A pályázók tapasztalatait és nyelvtudását az Európai Bizottság, illetve a Magyar Külügyminisztérium a teljes kiválasztási eljárás során tesztelheti.

* **angol nyelv magas fokú írás- és beszédkészsége kötelező**;
* korábban a Maldív Köztársaságban vagy a régióban szerzett tapasztalat előnyt jelent;
* Szükséges korábbi választási megfigyelői tapasztalat és/vagy más releváns választási képzésen szerzett tapasztalat:
  + LTO esetében legalább két megfigyelői vagy ’core team” tapasztalat szükséges (nem kötelező EU által szervezett megfigyelésnek lennie)
  + STO esetében legalább egy megfigyelői vagy ’core team” tapasztalat vagy képzés (NEEDS). Szintén elfogadható releváns választási képzés vagy munkahelyi tapasztalat.
* korábbi, nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook), műholdas telefon, GPS,BGAN kezelői és internet felhasználói ismerete;
* kiváló fizikai és egészségi állapot, nehéz körülmények, hosszú munkaórák elviselése;
* nehéz körülmények elviselése Maldív Köztársaságban;
* **teljes rugalmasság elvárt a kiküldetés időszakára**;

További információ a mellékelt angol nyelvű dokumentumban található.

*Döntés:* Az EU Bizottsága várhatóan 2014. február 17-én értesíti döntéséről az LTO-kat és az STO-kat.

\* \* \*

**A választásokat megfigyelő pályázat során** a kihelyezés és hazautazás időpontja tekintetében teljes rugalmasságra számítunk. A pályázathoz kérjük csatolni:

* a feltételek teljesítéséről szóló, a jelentkező és két tanú által aláírt alábbi nyilatkozatot:

„Alulírott a Maldív Köztársaságban előreláthatólag 2014. március 22-án sorra kerülő választásokhoz kapcsolódó EU választási megfigyelői misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”

* A jelentkezés **része** az alábbi webhelyen történő regisztráció:

<http://ec.europa.eu/europeaid/applications/eom/index.cfm?fuseaction=c.show_update_observer_cv>

**Felhívjuk a figyelmet, hogy regisztráció nélkül a jelentkezéseket nem tekintjük érvényesnek!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

A **pályázatban** kérjük egyértelműen **megjelölni, hogy a jelentkezési szándék hosszú vagy rövid távú misszióra történik!**

**A jelentkezés benyújtásának határideje: 2014. február 13. 12 óra (dél, budapesti idő)**

**A jelentkezéseket, amely tartalmazza a fenti nyilatkozatot szkennelve, az** [**elections@mfa.gov.hu**](mailto:elections@mfa.gov.hu) **e-mail címre kérjük eljuttatni a fenti határidőig. Az e-mail tárgya** „***EU EOM – Maldives 2014***” **legyen.**  További információ: Schuchtár Gergely /[elections@mfa.gov.hu](mailto:elections@mfa.gov.hu).